Wissem Hmam
Wissem Hmam (arapski: وسام حمام; Menzel Temime, 21. travnja 1981.) je umirovljeni tuniski rukometaš i reprezentativac koji je igrao na poziciji lijevog vanjskog. Hmam se danas smatra jednim od najboljih tuniskih rukometaša u historiji, uz bivšeg reprezentativnog kolegu Issama Teja.

Hmam se rukometom počeo baviti kao desetogodišnjak u svom rodnom gradu. Godine 2001. prešao je u Espérance Sportive de Tunis, gdje je igrao do 2005., kada prelazi u Montpellier HB. U Montpellieru je igrao do 2014. godine i osvojio nekoliko naslova prvaka; kada mu 2014. godine nije produžen ugovor, Hmam je prešao u Saint-Raphaël, gdje je igrao do umirovljenja 2018. godine.

Za reprezentaciju Tunisa debitirao je u srpnju 1999. godine te je sudjelovao na nekoliko međunarodnih natjecanja i bio četverostruki afrički prvak. Nakon Olimpijskih igara 2012. godine, Hmam se povukao iz reprezentacije, nakon 234 nastupa i 761 postignutim golom.

Tuniski rukometaši
Afrički prvaci u rukometu